**Σωματεία**

**Αποστράτων Ενόπλων Δυνάμεων και Σωμάτων Ασφαλείας**

 **Περιφέρειας Κρήτης**

 Ηράκλειο 26 Ιουνίου 2024

Με αναστάτωση και ανησυχία οι Συνταξιούχοι που λαμβάνουν συντάξεις χηρείας , του Δημοσίου και Ιδιωτικού τομέα παρακολουθούν τις τελευταίες εξελίξεις . Συγκεκριμένα :

**1-Περικοπές συντάξεων χηρείας – επιστροφή αχρεωστήτως καταβληθέντων ποσών:**

**Στους συνταξιούχους Δημόσιου τομέα και τον ΟΓΑ**, η εγκύκλιος Φ.80000 /Δ17/109302 ,από 30-12-2021 **,εφάρμοσε την καταστροφική για τους συνταξιούχους διάταξη** του άρθρου 12 παρ.5 του Νόμου 4387/2016 ,όπως τροποποιήθηκε με τους Νόμους 4389/2016 (Κατρούγκαλου) και 4611/2019 (Βούρτση),για απαγόρευση σώρευσης εθνικών συντάξεων και πραγματοποίησε μεγάλες περικοπές σε χιλιάδες συντάξεις γήρατος , χηρείας , αλλά και μελλοντικών συντάξεων εργαζομένων συνταξιούχων, από ίδιο δικαίωμα.

**Ειδικότερα, στην περίπτωση που ο ή η χήρος , α , λαμβάνει ήδη σύνταξη εξ ιδίου δικαιώματος ή εργάζεται ή αναλαμβάνει εργασία και καθίσταται δικαιούχος της σύνταξης της ,του συζύγου , λόγω θανάτου, μετά την παρέλευση τριετίας ,ορίζεται** :

α-Χορήγηση μιας εθνικής σύνταξης στο εξής, επί περισσοτέρων εθνικών συντάξεων.

β-Χορήγηση ανταποδοτικής σύνταξης :

-Την πρώτη τριετία που κατέστη χήρα, ος, του 70% της ανταποδοτικής σύνταξης του θανόντος.

-Με τη λήξη τής τριετίας, χορήγηση του 35% της ανταποδοτικής σύνταξης του θανόντος .

γ-Για όσους είχαν συνταξιοδοτηθεί έως τις 13 Μαϊου 2016, το υπερβάλλον ποσό που προκύπτει από την επιπλέον εθνική σύνταξη θεωρείται προσωπική διαφορά, συνεχίζεται η καταβολή του και συμψηφίζεται με μελλοντική αύξηση.

**Οι ανωτέρω Συνταξιούχοι**, οι οποίοι λαμβάνουν σύνταξη του θανόντος συζύγου, όσοι εργάζονται ,αν και υπέβαλλαν σχετική αίτηση μετά την παρέλευση τριετίας ,συνέχιζαν να λαμβάνουν ολόκληρα τα ποσά των συντάξεων και τώρα καλούνται από τον ΕΦΚΑ να τα επιστρέψουν, ως << αχρεωστήτως καταβληθέντα >>. Όμως τα ποσά αυτά είναι αδύνατον να επιστραφούν, γιατί έχουν αναλωθεί.

**2-Εφαρμογή των ανωτέρω διατάξεων στις συντάξεις Ιδιωτικού τομέα.**

Ο Υφυπουργός Κοινωνικής Ασφάλισης κ. Τσακλόγλου ,επεσήμανε σε πρόσφατη συνέντευξη, ότι ελάχιστες λεπτομέρειες υπολείπονται ώστε να εφαρμοστούν και στον ιδιωτικό τομέα οι περικοπές που ισχύουν ήδη για τις συντάξεις χηρείας στο Δημόσιο από το 2020 :

 «Σύμφωνα με τον νόμο μετά την πρώτη τριετία της καταβολής της σύνταξης αν η χήρα ή ο χήρος έχουν εισοδήματα είτε από δική τους σύνταξη, είτε από απασχόληση, το ανταποδοτικό κομμάτι της καταβαλλόμενης σύνταξης περικόπτεται κατά το ήμισυ, δηλαδή από 70% πηγαίνει στο 35%. Πρόκειται για μια διάταξη η οποία ήδη εφαρμόζεται στους συνταξιούχους του δημοσίου τομέα και του ΟΓΑ και δεν έχει εφαρμοστεί μέχρι στιγμής στον ιδιωτικό τομέα εξαιτίας προβλημάτων με τα λογισμικά, τα οποία είναι πλέον λειτουργικά. Το επόμενο διάστημα θα αποφασιστεί πώς ακριβώς θα εφαρμοστεί η νομοθεσία»..

Επειδή για τις συντάξεις αυτές έχουν καταβληθεί οι εισφορές .

Επειδή η συνέχιση καταβολής ολόκληρων των ποσών των συντάξεων έγινε χωρίς υπαιτιότητα των συνταξιούχων.

Επειδή η επέκταση των περικοπών στις συντάξεις Ιδιωτικού τομέα, με επιχειρήματα για ίση μεταχείριση κ.λ.π., δεν έχουν ηθικό και κοινωνικό έρεισμα.

Επειδή οι συντάξεις μας ένεκα των μνημονίων ,έχουν υποστεί ήδη περικοπές πλέον του 50%

Επειδή οι Συνταξιούχοι βυθιζόμαστε στην συνταξιοδοτική φτώχεια , ένεκα των συνεχών αυξήσεων στα αγαθά και υπηρεσίες που μειώνουν την αγοραστική μας δύναμη.

**Ζητούμε από την κυβέρνηση να μην προχωρήσει στην επέκταση της ρύθμισης στον Ιδιωτικό τομέα ,να επιστρέψει αναδρομικά τα χρήματα που έχουν περικοπεί από τις συντάξεις Δημοσίου και ΟΓΑ, να μην ζητήσει την επιστροφή των <<αχεωστήτως καταβληθέντων ποσών>>, μετά την τριετία και οι συντάξεις χηρείας να χορηγούνται εφ’ όρου ζωής .**

**ΣΩΜΑΤΕΙΑ - ΠΡΟΕΔΡΟΙ**

1. ΕΝΩΣΗ  ΑΠΟΣΤΡΑΤΩΝ ΑΞΙΩΜΑΤΙΚΩΝ ΣΤΡΑΤΟΥ : ΚΑΛΟΓΕΡΑΚΗΣ Σταύρος
2. ΕΝΩΣΗ ΑΠΟΣΤΡΑΤΩΝ ΑΞΙΩΜΑΤΙΚΩΝ ΑΕΡΟΠΟΡΙΑΣ-ΠΑΡΑΡΤΗΜΑ ΗΡΑΚΛΕΙΟΥ: ΤΣΙΕΡΤΖΗΣ Αντώνης
3. ΕΝΩΣΗ ΑΠΟΣΤΡΑΤΩΝ ΑΞΙΩΜΑΤΙΚΩΝ ΝΑΥΤΙΚΟΥ ΠΑΡΑΡΤΗΜΑ ΗΡΑΚΛΕΙΟΥ :

ΤΣΙΚΛΑΝΗΣ Ιωάννης

4-ΣΥΛΛΟΓΟΣ ΑΠΟΣΤΡΑΤΩΝ ΛΙΜ. ΣΩΜ. ΚΡΗΤΗΣ ΚΑΙ ΔΩΔΕΚΑΝΗΣΟΥ :

 ΧΟΥΧΟΥΡΕΛΛΟΣ Νικόλαος

5- ΣΥΝΔΕΣΜΟΣ ΑΠΟΣΤΡΑΤΩΝ Σ.ΑΣΦΑΛΕΙΑΣ ΝΟΜΟΥ  ΧΑΝΙΩΝ :ΜΑΥΡΑΚΗΣ Σπύρος

6- ΣΥΝΔΕΣΜΟΣ ΑΠΟΣΤΡΑΤΩΝ Σ.ΑΣΦΑΛΕΙΑΣ ΝΟΜΟΥ  ΛΑΣΙΘΙΟΥ:

 ΚΡΟΥΣΑΣΙΩΤΑΚΗΣ Εμμανουήλ

7- ΣΥΝΔΕΣΜΟΣ ΣΥΝΤ. ΣΩΜ. ΑΣΦΑΛΕΙΑΣ ΝΟΜΟΥ  ΡΕΘΥΜΝΟΥ :ΔΕΣΠΟΤΑΚΗΣ Ευάγγελος

8- ΣΥΝΔΕΣΜΟΣ ΑΠΟΣΤΡΑΤΩΝ ΣΩΜ. ΑΣΦΑΛΕΙΑΣ ΝΟΜΟΥ  ΗΡΑΚΛΕΙΟΥ :

 ΟΥΡΑΝΟΣ Νικόλαος

Για ενημέρωση και συντονισμό : Σύνδεσμος Αποστράτων Σ.Α.Ν.Ηρακλείου

Νίκος ΟΥΡΑΝΟΣ (6976401840)

sapostratonh@hotmail.gr